মৌলভীবাজার সংবাদদাতা : মৌলভীবাজারে পূর্ব শত্রুতার জের ও ক্যাম্পাসে আধিপত্য বিস্তারকে কেন্দ্র করে গত ২৪ মে শনিবার তালামীযে ইসলামিয়া ও ইসলামি ছাত্রশিবিরের মধ্যে সংঘর্ষে অন্তত ১০ জন আহত হয়েছেন। এসময় শিবির ক্যাডাররা সদর উপজেলা তালামীযের সাধারণ সম্পাদক মো. রুহুল আমিনকে ক্যাম্পাস থেকে তুলে নিয়ে শরীরের বিভিন্ন জায়গায় কুপিয়ে মারাত্মক জখম করে ও উত্তপ্ত গরম পানি ঢেলে তার ডান হাতে পুড়িয়ে দেয়। এ ঘটনায় শহরে টান টান উত্তেজনা বিরাজ করছে। আহত তালামীয নেতা রুহুল আমিনকে উন্নত চিকিৎসার জন্য সিলেট পাঠানো হয়েছে।